
డ్రగ్స్ వ్యవహారంలో తనను అబ్కారీ శాఖ విచారణ నిమిత్తం పిలిచినప్పుడు తన కుటుంబానికి అండగా నిలిచింది బాలకృష్ణేనని చెప్పారు పూరి జగన్నాథ్. బాలకృష్ణ కథానాయకుడిగా ఆయన రూపొందించిన ‘పైసా వసూల్’ చిత్రం ఈ నెల 1న విడుదలై విజయవంతంగా థియేటర్లలో నడుస్తోంది. ఈ సందర్భంగా సోమవారం పత్రికలవారితో చెప్పిన విషయాలు పూరి మాటల్లోనే...బాలయ్యను దగ్గరగా చూస్తే ఎవరైనా లవ్లో పడిపోతారు. అంత జెన్యూన్ పర్సన్ని నేనింత వరకూ చూడలేదు. నేనే కాదు, మా యూనిట్లో అందరూ ఆయనతో లవ్లో పడిపోయారు. ‘‘బాలకృష్ణగారూ’’ అంటే ఆయన ఒప్పుకోరు. ‘‘నో.. ‘బాలా’ అని పిలువ్’’ అంటా రు. ఆయనది మామూలు డిసిప్లిన్ కాదు. పంక్చువాలిటీని ఆయన నుంచే నేర్చుకోవాలి. నేనెంత ‘ఫ్రీ స్పిరిటెడ్’ పర్సన్ని అయినా, పని విషయంలో డిసిప్లిన్డ్గా ఉంటా. అందువల్ల ఆయనతో బాగా సింక్ అయింది. సెట్స్పైకి రాగానే అందర్నీ విష్ చేస్తారు. ప్యాకప్ చెప్పాక మళ్లీ అందరికీ బై చెప్పి వెళ్తారు. ఈ మంచి విషయాలు ఎవరూ చెప్పరు. ఆయన ఎవర్నో కొట్టారనేది మాత్రం వ్యాపించిపోతుంది. తేడాసింగ్ కేరక్టర్ను ఆయనను దృష్టిలో పెట్టుకొనే డిజైన్ చేశా. ఈ సినిమాలో తేడాసింగ్ ఎలా ఉంటాడో, బయట బాలయ్య అలాగే ఉంటారు. ఆయన కేరక్టర్నే తెరపై మలచాను. ఆయన యాక్షన్ సీన్లు చేసేప్పుడు మాత్రం భయపడేవాడ్ని. వెనుకా ముందూ చూసుకోకుండా దూకేస్తుంటారు. అలాంటప్పుడు ఆయనకు ఏమైనా అవుతుందేమోనని భయం వేసేది.ఆయన ఫ్యాన్ ఫాలోయింగ్ తెలిసిందిమొదట సెప్టెంబర్ 29 రిలీజ్ అనుకున్నాక, ఒక నెల ముందు రావచ్చా అని నిర్మాత అడిగారు. 22న ఎన్టీఆర్ సినిమా, 27న మహేశ్ సినిమా వస్తున్నాయి. 29న వస్తే బయ్యర్లకు, థియేటర్లకు ఇబ్బంది. ముందుగా వస్తే.. ఎవరికీ ప్రాబ్లెమ్ ఉండదు, అందరూ హ్యాపీగా ఉంటారనే ఉద్దేశంతో సినిమాను ముందుగా పూర్తి చేసి, సెప్టెంబర్ 1న వచ్చాం. మొదటి మూడు రోజులూ కమర్షియల్గా సినిమా బాగుంది. బ్యాంకాక్లోనూ రిలీజయింది. నిన్ననే ఫోన్ చేసి, వీడియో కాల్ మాట్లాడా. అక్కడి వాళ్లు సినిమాని ఎంజాయ్ చేస్తున్నారు. యు.ఎ్స.లోని 24 రాష్ట్రాల్లో సినిమా రిలీజైంది. మాస్ ప్రేక్షకుల తరహాలో థియేటర్లో పేపర్లు ఎగరేస్తూ ఎంజాయ్ చేస్తున్నారు. బాలయ్యకు ఫ్యాన్ ఫాలోయింగ్ ఎలాంటిదో తెలిసింది. ఇప్పుడందరూ ‘జై బాలయ్య’ మూడ్లో ఉన్నారు.బాలయ్య 103 నాదే!బాలకృష్ణగారితో వెంటనే ఇంకో సినిమా ప్లాన్ చేస్తున్నా. ఆయన 103వ సినిమాకు నేనే డైరెక్టర్ని. ‘పైసా వసూల్’ అయిన వెంటనే ‘‘ఇంకో సినిమాకు వెళ్దాం’’ అని ఆయనన్నారు. ‘‘ముందు సినిమా రిలీజవనియ్యండి సార్’’ అన్నాను. ‘‘సినిమా రిజల్ట్తో సంబంధం లేదు. మనం వెంటనే ఇంకో సినిమా చేస్తున్నాం, జనవరిలో షూటింగ్కు వెళ్తున్నాం’’ అని చెప్పేశారు. ఈ లోగా మా అబ్బాయి ఆకాశ్తో ఒక సినిమా చేస్తున్నా. అది వెరీ ఇన్టెన్స్ లవ్ స్టోరీ. వాడి కోసం మూడు పూర్తి స్థాయి బౌండ్ స్ర్కిప్టులు రెడీగా ఉన్నాయి.ఏ హీరో అయినా ఫోన్ చేస్తారా?డ్రగ్స్ ఇష్యూ అనేది నాకు ఒక రోజు వ్యవహారమే. ఆ రోజు ఎంక్వైరీకి పిలిచిన తర్వాత మళ్లీ ఇంతవరకూ నాకే కబురూ లేదు. అది కేసు కాదు. కేవలం ఎంక్వైరీ కోసం పిలిచారు. అంతటితో అది అయిపోయింది. ఆ టైమ్లో నాకు సపోర్ట్గా నిలిచింది బాలకృష్ణగారే. నేను ఎంక్వైరీలో ఉండగా, నా భార్యతో, పిల్లలతో ఫోన్లో మాట్లాడి ధైర్యం చెప్పారు. అలా ఏ హీరో ఫోన్ చేస్తాడో చెప్పండి! ఒకసారి కాదు.. పది సార్లు! ఆ విషయంలో ఆయనను ఎంత పొగిడినా తక్కువే. అయితే మీడియాలో నా గురించి రాసిన వాటిని చదివి చాలా బాధపడ్డాను. ఉన్నట్టుండి ఒక్కసారిగా నామీద ఇన్ని స్టోరీలు రాసేసరికి డెఫినెట్గా బాధపడ్డా. టార్గెట్ చేసి, అనవసరంగా లేనిపోనివి రాయడం బాధకలిగిస్తుంది కదండీ. ఈ వ్యవహారం వల్ల నాకు మంచి ప్లాట్ దొరికి ఉంటుందని డైరెక్టర్ సుకుమార్ చెప్పింది కరెక్టే. ఇప్పటికే అతని స్ర్కిప్టు అయిపోయింది.పవన్, మహేశ్, త్రవిక్రమ్ కలయికలో సినిమానా?అర్జున్ రెడ్డికి హనుమంతుకి అక్కడే చెడింది..!

drugs vyavahaaramlo tananu abkari saakha vichaarana nimittam pilichinappudu tana kutumbaaniki andagaa nilichindi balakrishnenani cheppaaru puuri jagannath. balakrishna kathaanaayakudigaa aayana roopondinchina ‘paisa vasool’ chitram ee nela 1na vidudalai vijayavantamgaa theaterlalo nadustondi. ee sandarbhamgaa somavaram patrikalavaarito cheppina vishayaalu puuri matallone...balayyanu daggaragaa chuste evaraina lavlo padipotaru. anta jenune parsanni neninta varakuu chudaledu. nene kaadu, maa unitlo andaruu aayanatho lavlo padipoyaaru. ‘‘baalakrishnagaaruu’’ ante aayana oppukoru. ‘‘noo.. ‘bala’ ani piluv’’ anta ru. aayanadi maamuulu disiplin kaadu. pankchuvaalitiini aayana nunche nerchukovali. nenentha ‘free spirited’ parsanni aina, pani vishayamlo disiplindga untaa. anduvalla aayanatho baga sink ayindi. setspiki ragane andarnee vish chestaaru. pyakap cheppaka malli andarikee bai cheppi veltaaru. ee manchi vishayaalu evaruu chepparu. aayana evarno kottaranedi maatram vyaapinchipotundi. tedasing keraktarnu aayananu drushtilo pettukone dizine chesha. ee cinemalo tedasing ela untado, bayata balayya alaage untaaru. aayana keraktarne terapai malachaanu. aayana action seenlu cheseppudu maatram bhayapadevadni. venuka munduu chusukokunda dookestuntaaru. alantappudu aayanaku emaina avutundemonani bhayam vesedi.aayana fan phaloing telisindimodata september 29 rillees anukunnaka, oka nela mundu ravacha ani nirmaata adigaaru. 22na ntr sinima, 27na mahesh sinima vastunnaayi. 29na vaste bayyarlaku, theaterlaku ibbandi. mundugaa vaste.. evariki problem undadu, andaruu happiga untaarane uddesamto sinimaanu mundugaa puurti chesi, september 1na vacham. modati moodu rojuluu kamarsiyalga sinima bagundi. byaankaakloonuu rileejayindi. ninnane fon chesi, veedio kaal matlada. akkadi vaallu cinimani enjay chestunnaru. yu.es.loni 24 rashtrallo sinima rileejaindi. mas prekshakula tarahaalo theaterlo peparlu egarestu enjay chestunnaru. balayyaku fan phaloing elantido telisindi. ippudandaruu ‘jai balayya’ moodlo unnaaru.balayya 103 naade!baalakrishnagaaritho ventane inko sinima plan chestunna. aayana 103va sinimaaku nene directorni. ‘paisa vasool’ ayina ventane ‘‘inko sinimaaku veldaam’’ ani aayanannaru. ‘‘mundu sinima rileejavaniyyandi sar’’ annaanu. ‘‘sinima rijaltto sambandham ledu. manam ventane inko sinima chestunnam, janavarilo shootingku veltunnam’’ ani cheppesaaru. ee loga maa abbai aakaasto oka sinima chestunna. adhi very intens lav story. vaadi kosam moodu puurti sthaayi bound srciptulu redeegaa unnaayi.e heero aina fon chestara?drugs ishyuu anedi naaku oka roju vyavahaarame. aa roju enkvaireeki pilichina tarvaata malli intavarakuu naake kaburoo ledu. adhi kesu kaadu. kevalam enkvairi kosam pilichaaru. antatitho adhi ayipoyindi. aa taimlo naaku saportga nilichindi balakrishnagare. nenu enkvairiiloo undagaa, naa bhaaryatho, pillalatho fonlo matladi dhairyam cheppaaru. alaa e heero fon chestado cheppandi! okasari kaadu.. padi saarlu! aa vishayamlo aayananu entha pogidina takkuve. ayithe medialo naa gurinchi raasina vaatini chadivi chala badhapaddanu. unnattundi okkasariga naameeda inni storylu rasesariki definetga badhapadda. target chesi, anavasaramgaa leniponivi rayadam baadhakaligistundi kadandi. ee vyavahaaram valla naaku manchi plat doriki untundani director sukumar cheppindi karekte. ippatike athani srciptu ayipoyindi.povan, mahesh, travikram kalayikalo cinimana?arjun reddiki hanumantuki akkade chedindi..!